Kiskenades | SARIE
'n Kissie, oud of nuut, bly 'n lekker ding. Dit lyk mooi en kom nuttig te pas in enige vertrek. Hier is 'n paar planne.
Jou werkspasie kan maklik in chaos ontaard. Hierdie huiseienaar het 'n klomp ou koeldrankkissies ingespan (heel onderste rak) om orde te skep.
2. Gestapel of teen die muur
Houtkratte (van Addis), wit geverf en op hul sy gedraai, sowel as 'n stewige wynkissie teen die muur gemonteer, sorg vir genoeg pakplek in hierdie badkamer.
3. Nuwe doel
'n Ou wynkis kry 'n splinternuwe doel. Skroef wieletjies onderaan vas, en daar het jy 'n tydskrifrak of selfs 'n bedkassie.
'n Ou koeldrankkissie maak die lekkerste pakplek vir kombuisgoed soos vadoeke, messegoed en selfs glase.
5. Koop of maak
Dekorwinkels, bv. Mr Price, het kissies of mandjies op wiele. Of maak jou eie deur wiele (jy kry verskillende groottes en sommige het 'n sluit-aksie) by 'n ysterwarewinkel te koop en onderaan 'n krat of ou kissie vas te skroef.